Diari Oficial de la Generalitat Valenciana


Sumari del DOGV 4942, del 09-02-2005 (2005/995)

Informació pública de la proposta per al desenvolupament d'una actuació integrada en el sector denominat El Regajo, de sòl urbanitzable no programat, d'ús residencial, del Pla General d'Ordenació Urbana de Villena.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4942

Data del DOGV
:   09-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/995


Organisme emissor
:   Ajuntament de Villena

Tipus de document
:   Anunci

Informació pública de la proposta per al desenvolupament d'una actuació integrada en el sector denominat El Regajo, de sòl urbanitzable no programat, d'ús residencial, del Pla General d'Ordenació Urbana de Villena. [2005/F995]
  
Per acord adoptat pel Ple de la corporació en la sessió de 28 d'octubre de 2004, s'ha decidit sotmetre a informació pública una proposta per al desenvolupament d'una actuació integrada en el sector denominat El Regajo, de sòl urbanitzable no programat, d'ús residencial, del Pla General d'Ordenació Urbana de Villena. La proposta es tramita a instàncies de la mercantil Inurban, SA, i substituïx una anterior proposta d'esta mateixa mercantil que ja va ser objecte d'exposició pública i aprovació provisional pel Ple. Formen part d'esta els següents documents redactats per Laboratorio de Proyectos, SL.
  
- Programa d'actuació integrada de la unitat d'execució 1.
  
- Pla parcial del sector El Regajo.
  
- Avantprojecte d'urbanització de la unitat d'execució 1.
  
De conformitat amb el que s'establix en l'article 46 de la Llei 6/1994, de 15 de novembre, Reguladora de l'Activitat Urbanística, se sotmet a informació pública la documentació referida pel termini de 20 dies hàbils, comptats a partir del següent al d'inserció d'este anunci en el Diari Oficial de la Generalitat Valenciana. S'advertix de la possibilitat de presentar durant el període esmentat al·legacions a la proposta de planejament i de programa, així com de presentar alternatives tècniques d'actuació a la que ara és objecte de tramitació.
  
Estos terminis quedaran prorrogats per 20 dies addicionals, si durant els 10 primers dies d'exposició alguna persona es comprometera a presentar una alternativa tècnica substancialment diferent. La dita pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als que hagueren presentat pliques prematurament.
  
Vençut l'esmentat termini de 20 dies, amb la seua pròrroga, si és el cas, i durant els cinc dies següents, es podran presentar proposicions juridicoeconòmiques en competència, comprensives dels aspectes detallats en l'article 32.D) de la llei reguladora esmentada.
  
El dia següent hàbil al del venciment del termini per a la presentació de proposicions juridicoeconòmiques tindrà lloc l'acte d'obertura d'estes. Dins dels 10 dies següents a este acte, podran ser objecte de consultes i al·legacions totes les actuacions de l'expedient.